open-index/open-wikipedia-markdown huggingface dataset:
Dudinka

**Dudinka** () on noin 22&nbsp;175 asukkaan (2010) kaupunki Jeniseijoen alajuoksulla, Taimyrin niemimaalla pohjois-Siperiassa Venäjällä. Vuonna 1667 perustettu kaupunki on myös Krasnojarskin aluepiiriin kuuluvan Taimyrin autonomisen piirikunnan hallinnollinen keskus.

Dudinka on läheisen Norilskin kaivos- ja sulattokombinaatin vientisatama, jonne johtaa 96 kilometrin ratayhteys Norilskista. Dudinkan kaupungin kautta kulkee myös vuonna 1969 avattu Messojaha–Norilsk-maakaasuputki. Ensimmäinen valtamerialus saapui 1936. Jäänmurtajien avulla kaupungin satama pidetään avoimena meriliikenteelle läpi vuoden, mutta säännöllinen jokilaivaliikenne Krasnojarskiin on mahdollista vain lyhyen kesän aikana. Jenisein jäiden liikkumisen aiheuttamien vaurioiden välttämiseksi satamanosturit ja pääosa muista laiturirakenteista siirretään joen ääreltä pois talvella; kevättulvan aikaan satama-alue jää veden alle. Vuodesta 2001 lähtien Dudinka on ollut jälleen suljettu kaupunki, johon ulkomaalaisten pääsy on rajoitettua.

Vuonna 2015 Dudinkan sataman kautta raportoitiin kulkeneen yhteensä 1,2 miljoonaa tonnia rahtia. Myös vuonna 2016 sataman kautta kulkeneeksi kirjattiin 1,2 miljoonaa tonnia rahtia.

Paikkakunnalla on sataman lisäksi kalastusta ja kalanjalostusta, siellä toimii eläinlääketieteellinen oppilaitos ja kotiseutumuseo.

Kaupungissa asuu alkuperäisväestöön kuuluvia nganasaneja.

Dudinkassa on käynyt useita huomattavia tutkijoita. Suomalaisista tunnetuimpia on Mathias Aleksanteri Castrén, joka tutki samojedikieliä ja keräsi kansatieteellisiä esineitä vuonna 1846. Hän jatkoi Dudinkasta vielä pohjoiseen. Hänen matkakumppaninsa, kielitieteilijä Johan Reinhold Bergstadi, sairastui ja jäi Dudinkaan. Molempien elämä oli kovaa pohjoisessa kylmyyden ja yksipuolisen ravinnon johdosta, mutta he pääsivät takaisin Suomeen julkaisemaan tutkimustensa tulokset. Castrén kertoo, että Dudinkan kylässä oli neljä pientä hökkeliä ja pieni kivikirkko. 

Kai Donner, joka tutki samojedien ja ostjakkien kieliä, saapui Dudinkaan jouluaattona vuonna 1912, jolloin pakkasta oli -55 °C. Hän kuvaa Dudinkaa kamaritutkijan paratiisiksi, jossa tutkija voi kohdata pohjoisen alueen eri heimoja, kuten kettejä, sahoja eli jakuutteja, dolgaaneja, evenkejä, nganasaneja ja enetsejä, jotka tulevat Dudinkaan käymään kauppaa. Myös Donnerille matka oli vaikea, kun hän palellutti pahoin kätensä ja jalkansa.    

Tutkimusmatkailija Adolf Erik Nordenskjöld matkusti Jenisein suulle Dudinkan kautta vuonna 1875.

## Kirjallisuutta
Parvilahti, Unto: *Berijan tarhat*. *Havaintoja ja muistikuvia Neuvostoliitosta vuosilta 1945-1954*. Otava, 1957.

## Lähteet

## Aiheesta muualla
Daz Sampson

**Darren "Daz" Sampson** (s. 1974 Stockport, Yhdistynyt kuningaskunta) on englantilainen rap-laulaja ja tanssimusiikkituottaja. Hän edusti Isoa-Britanniaa vuoden 2006 Eurovision laulukilpailussa kappaleella "Teenage Life". Kappale sai finaalissa 25 pistettä ja jäi sijalle 19. Suomen edustaja Lordi voitti kilpailun. Kappale ylsi brittilistojen kymmenen kärkeen. Musiikkiuransa jälkeen Sampson ryhtyi jalkapallojoukkue Halebank FC:n manageriksi.

Sampson tuli ennen Euroviisuja tunnetuksi Uniting Nations- ja Bus Stop -yhtyeissä.

## Lähteet
Wiima

**Wiima** on suomalainen Wihuri Oy:n valmistama kevyt henkilöautomalli, jota rakennettiin yksi kappale vuonna 1957.

Erimerkkiset kääpiöautot olivat suosittuja 1950-luvulla varsinkin Keski-Euroopassa. Autoalalla aktiivinen, merenkulkuneuvos Antti Wihurin omistama Helsingin maalaiskunnassa toiminut Oy Uusi Autokoriteollisuus Ab tutki 1950-luvun loppupuolella mahdollisuuksia suomalaisen pikkuauton valmistamiseksi. Wiima-niminen prototyyppi, joka muistutti ulkonäöltään tuonaikaisia saksalaisia kääpiöautoja, ehkä eniten Goggomobiliä, esiteltiin marraskuussa 1957. Autossa oli muodin mukaisesti takaosaan sijoitettu saksalaisvalmisteinen kaksisylinterinen ja ilmajäähdytteinen moottori, jonka iskutilavuus oli 300 kuutiosenttimetriä ja teho 15 hevosvoimaa. Auton korin pituus oli 161 senttimetriä, siihen mahtui kuljettaja ja yksi matkustaja ja auton etuosassa oli pieni tavaratila. Auton huippunopeutta ei ilmoitettu.

Wiima-autoa pidettiin onnistuneena, mutta kaavailut sen sarjavalmistuksen aloittamiseksi osoittivat, että auton hinta tulisi nousemaan lähelle Volkswagen Kuplan hintaa, eikä sen kehittämistä jatkettu. Tämä laatuaan ainoaksi jäänyt auto joutui myöhemmin kadoksiin.

## Lähteet
* Jorma O. Tiainen (toim.): *Vuosisatamme Kronikka*, s. 818. Jyväskylä: Gummerus, 1987.
* Kimmo Levä (toim.): *Made in Finland (Mobilia-vuosikirja 2002)*, s. 66. Kangasala: Mobilia-säätiö, 2002.
Evon metsäopisto

**Evon metsäopisto** on Hämeen ammattikorkeakoulun ja Hämeen ammatti-instituutin toimipaikka Lammilla. Se on Suomen vanhin metsäopisto. Opisto sijaitsee kantatie 53:n tuntumassa ja sieltä on matkaa Lammin kirkonkylään 19 kilometriä ja Hämeenlinnaan 42 kilometriä.

Evolta valmistuu nykyisin Hämeen ammattikorkeakoulusta metsätalousinsinöörejä (AMK) ja Hämeen ammatti-instituutista metsäpalvelujen tuottajia (120 ov).

## Historia
Aleksanteri II antoi Ewoisten metsänhoito-opiston perustamiskäskyn vuonna 1858. Rakennusten valmistuttua metsänhoitajien koulutus alkoi virallisesti 1. maaliskuuta 1862. Metsänhoitajien opetus siirtyi Helsinkiin vuonna 1908. Tällöin Evolle jäi vuonna 1876 toimintansa aloittanut metsänvartijakoulu. 

Suomen sisällissodan aikana Evon metsänvartijakoulun oppilaita taisteli pahamaineisen virolaisen kapteenin Hans Kalmin alaisuudessa. He osallistuivat muun muassa kuuluisaan Harmoisten sairashuoneen verilöylyyn sekä satojen punavankien teloituksiin Hennalan vankileirillä Lahdessa. Teloitettujen joukossa oli myös arviolta 200 naista. Vuonna 1922 Evon metsänvartijakoulu muutettiin metsäkouluksi. 

Talvisodan aikana päämajan radiopataljoona järjesti Evon metsäopistolla Syvärannan lottaopistolla joulukuussa 1939 alkaneen sähkötysradiokurssin jatkon. Oppilaiden toinen puoli siirtyi Tuomaalan kansakoululle Tuusulassa. 11. tammikuuta 1940 aloitettiin Evon metsäopistolla toinen radiokurssi, OMP 2, sotilasvirkamies Vilho Lotsarin johdolla. OMP 2:n 62 aloittaneesta suoritti kurssin hyväksyttäväksi 21. Kurssi kestivät Evolla toukokuuhun 1940, jolloin Moskovan välirauhan aikana ne siirrettiin Luther-opistolle Järvenpäähän.

Metsäopiston alkuperäinen rakennus paloi vuonna 1956 ja nykyinen opistorakennus valmistui vuonna 1959. Eräitä 1860- ja 1870-luvuilla valmistuneita rakennuksia on yhä käytössä ja ne on suojeltu Museoviraston päätöksellä.

Evon metsäkoulun ja sittemmin metsäopiston pitkäaikainen johtaja 1950-luvulta 1970-luvun lopulle oli metsäneuvoksen arvonimen saanut Eero Paavola, joka oli työskennellyt Evolla jo 1940-luvulta, metsänhoitajaksi valmistuttuaan.

## Johtajia
Koulun ja opiston johtajina ovat toimineet seuraavat henkilöt:

*Alexander af Forselles 1858–1870 (opisto väliaikaisesti suljettu 1867–1874)
*Anton Gabriel Blomqvist väliaikainen johtaja 1870–1874, vakinainen johtaja 1874–1904
*Bernhard Ericsson 1904–1907
*A. K. Cajander 1907–1908 (Metsänhoitajien opetus siirtyi Helsinkiin 1908)
*Yrjö Edvard Rainio 1908–1909
*Arvid Borg 1909–1911
*Bernhard Ericsson 1912–1915
*Olli Heikinheimo 1916–1918
*Ernst Nylander 1918–1919

*V. T. Aaltonen 1919–1921
*Matti I. Niemelä 1922–1929
*Martti Lappi-Seppälä 1930–1933
*Vilho Pöntynen 1933–1935 
*Vilho Seppänen 1935–1946
*Ilmari Renko 1947 (vt)
*Vilho Seppänen 1948–1955
*Eero Paavola 1956–1979

## Lähteet
* Evolla ensimmäisenä: Ewoisten metsänhoito-opistosta osaksi ammattikorkeakoulua 1862–2002. Toim. Kalle Sistola, 2002
* Luontoon.fi - Evon historia ja nähtävyydet 
* HAMI - Metsäala 

### Viitteet

## Aiheesta muualla
* Hämeen ammattikorkeakoulu / Metsätalous
* Evon metsäopetuksen 150-vuotisjuhlavuoden sivut
* HAMI - Metsäala
Rosina Storchio

**Rosina Storchio** (1872 Venetsia – 1945 Milano) oli italialainen oopperasopraano. Hän opiskeli Milanon konservatoriossa ja debytoi Teatro Dal Vermessä 1892. Vuonna 1895 hän esiintyi ensimmäistä kertaa La Scalassa. Storchio lopetti esiintymisen 1923.

Storchio lauloi muiden muassa Ruggero Leoncavallon *[[Zazà]]n* ja *[[La bohème (Leoncavallo)|La bohème]]n*, Umberto Giordanon *[[Siberia]]n*, Giacomo Puccinin *[[Madame Butterfly]]n* ja Pietro Mascagnin *[[Lodoletta]]n* ensiesityksissä.
Höyhtyän suuralue

**Höyhtyän suuralue** on yksi Oulun kaupungin 23:sta suuralueesta. Suuralue sijaitsee keskustan eteläpuolella Pohjanmaan radan ja valtatien 4 välisellä alueella. Suuralueella asuu  () asukasta, ja siellä on yhteensä 3&nbsp;566 työpaikkaa. Ruokakuntia on yhteensä 5&nbsp;320 (31.12.2020).

Höyhtyän suuralue on tunnettu etenkin Karjasillan kaupunginosan rintamamiestaloista sekä Nokelan puutaloalueesta. Sanomalehti Kalevan pääkonttori sijaitsi vuoteen 2012 asti Höyhtyän suuralueella. 

## Kaupunginosat Höyhtyän suuralueella
* Höyhtyä
* Karjasilta 
* Lintula 
* Mäntylä 
* Nokela

## Lähteet

## Aiheesta muualla
Titta Ruffo

**Ruffo Cafiero Titta** eli **Titta Ruffo** (9. kesäkuuta 1877, Pisa - 5. heinäkuuta 1953, Firenze) oli italialainen baritoni, lempinimeltään *”Leijona”*. Hänen äänensä oli hyvin täyteläinen ja voimakas. Ruffo debytoi Rooman Teatro Constanzissa vuonna 1898. Hän esiintyi Yhdysvalloissa ensimmäistä kertaa 1910-luvulla. Vuosina 1922–1929 hän teki 46 esitystä Metropolitan-oopperassa. Ruffo lopetti esiintymisen vuonna 1931 ja kuoli Firenzessä vuonna 1953. Ruffo kirjoitti omaelämäkertateoksen *La mia parabola* (1937). 

## Aiheesta muualla
* Ruffo, Titta Italian baritone, 1877 - 1953
Mörkö (Ruotsi)

**Mörkö** on Itämeressä sijaitseva saari Tukholman läänin eteläosassa Keski-Ruotsissa. Suomeksi paikannimi merkitsee *tummaa saarta*. Mörkö muodosti aikaisemmin oman kuntansa, joka vuonna 1952 liitettiin sen länsipuolella sijainneeseen Hölön kuntaan. Hölö liitettiin edelleen vuonna 1971 osaksi Södertäljen kuntaa. 

Mörkössä toimii Hölö-Mörkön seurakunta, jonka kirkkona Mörkössä on Mörkön kirkko. Kirkon vanhimmat osat ovat peräisin keskiajalta. Suuria muutoksia siihen on tehty 1780-luvulla ja 1841, jolloin se sai nykyisen muotonsa. Lisäksi sitä on restauroitu 1900-luvulla. 

Mörkö tunnetaan Hörningsholmin linnasta, joka sijaitsee saaren pohjoisimmassa osassa. Linna sijaitsee kukkulalla, josta on näkyvyys salmelle, joka on nykyään osa Södertäljen kanavaa. Paikalla oli linnoitusrakenteita jo 1200-luvulla. Varsinainen linna rakennettiin 1400-luvulla, mutta sen tuhosivat venäläiset 1700-luvulla. Nykyinen linna rakennettiin 1700-luvulla ja on yksityisomistuksessa.

Hölössä ja Mörkössä toimii kotiseutuyhdistys Hölö Mörkö Hembygdsförening. Sen hallinnassa on kotiseututalo Kyrkoskolanissa Hölön kirkkoa vastapäätä. Kotiseututalossa on museokokoelmia, näyttelyjä ja arkisto.

## Lähteet

## Aiheesta muualla

*
Aleksandra Aleksandrovna Romanov

Suuriruhtinatar **Aleksandra Aleksandrovna Romanova** (1842–1849) syntyi Venäjän tsaarin Aleksanteri II:n ja tämän puolison Hessen-Darmstadtin prinsessan Marian esikoisena ja ensimmäisenä tyttärenä. Hänet nimettiin isoäitinsä keisarinna Aleksandran mukaan. Aleksandra kuoli kuuden vuoden ikäisenä. Hänellä oli 7 sisarusta.
Bolognan yliopisto

**Bolognan yliopisto** () on vuosina 1088–1119 perustettu yliopisto Italian Bolognassa. Yliopiston perustamisasiakirja laadittiin 1158. Sitä pidetään maailman vanhimpana yliopistona.  Bolognan yliopisto on Italian toiseksi suurin yliopisto. Yliopistoa rahoittaa suurimmaksi osaksi Italian valtio.  

Nykyisin Bolognan yliopistossa on 11 tiedekuntaa. Sillä on yli 100&nbsp;000 opiskelijaa. Sen 1712 perustetussa kirjastossa on  noin 802 000 nidettä. Sen lisäksi on tuhansia käsikirjoituksia ja inkunaabeleita.

## Historiaa
Yliopiston perustamisajankohta on epävarma, mutta ajankohdaksi mainitaan mm. 1088 ja 1119. Nykyistä perustamisajankohtaa 1088 alettiin pitämään sellaisena yliopiston juhlavuonna 1888. Yliopistosta tuli 1100- ja 1200-luvuilla kanonisen ja siviilioikeuden oppimisen keskus ja se houkutteli Bolognaan opiskelijoita ympäri Eurooppaa. Vuonna 1158 Fredrik I Barbarossa myönsi Bolognan oppineille etuoikeuksia, jotka myöhemmin laajennettiin koskemaan kaikkia Italian yliopistoja.
Opiskelijat Bolognassa olivat enimmäkseen vanhoja miehiä, koska siviili- ja kanoninen oikeus olivat aluksi ainoita oppialoja ja ne houkuttelivat miehiä, joilla jo ennestään oli kirkon tai valtion virka, kuten esimerkiksi arkkidiakonin, koulun johtajan tai kaniikin virka. Noin vuonna 1200 muodostettiin tiedekunnat lääketieteelle ja filosofialle (taiteille). Lääketieteellinen tiedekunta tuli tunnetuksi 1200-luvulla elvyttäessään ihmisten ruumiinavausten tavalla, jota ei ollut käytetty Euroopassa sitten Rooman aikojen. Luonnontieteellinen tiedekunta aloitti toimintansa 1600-luvulla, ja 1700-luvulla naisten sallittiin olla opiskelijoina ja opettajina.

Yliopistossa on opiskellut tunnettuja runoilijoita, kuten Dante Alighieri, Petrarca ja Torquato Tasso. Anatomian opiskelua edistivät monet maineikkaat opettajat, kuten italialainen anatomisti Mondino de'Luzzi ja muut lääketieteeseen perehtyneet, kuten Jacobo Berengario da Carpi ja Giulio Cesare Aranzio.

Rappeutumisen aikakauden jälkeen yliopisto uudelleenjärjesteltiin vuonna 1860 ja se on nykyisin Italian parhaiden yliopistojen joukossa. Promootioperinne on mahdollisesti lähtöisin keskiajalta Bolognan yliopistosta, jossa on juhlittu promootiota jo 1100-luvulla.

## Lähteet

## Aiheesta muualla

*Viralliset sivut ,
Gorgorothin tasanko

**Gorgorothin tasanko** on fiktiivinen paikka J. R. R. Tolkienin kirjoihin sijoittuvassa Keski-Maassa. Se on pimeä, karu ja kivikkoinen autiomaa, jossa mikään elollinen ei kasva. Se sijaitsee Mordorin luoteisosassa *Ephel Duathin* eli Varjovuorten ja *Ered Lithuinin* eli Tuhkavuorten väliin jäävällä alueella. Vaikka Gorgoroth onkin Mordorin reunassa, sen voi hyvin sanoa olevan maan ydinkeskusta, sillä siellä ovat Sauronin linnake ja asuinpaikka *[[Barad-dûr]]* eli Musta torni, sekä *[[Taru sormusten herrasta]]* -kirjan juonen kannalta merkittävä Orodruin eli Tuomiovuori. Lisäksi Mordorin pääportti Morannon johtaa Gorgorothille.
Aarre Kuukauppi

**Aarre Kuukauppi**, ven. **Arri Matvejevitš Kugappi**  (Арри Матвеевич Кугаппи; s. 14. helmikuuta 1953 Paadjärvi, Karjalais-suomalainen SNT) on Inkerin kirkon emerituspiispa.

Kuukauppi toimi Puškinin seurakunnassa sen perustamisvuodesta 1977 lähtien.
Vuonna 1991 Kuukauppi vihittiin Inkerin kirkon diakoniksi ja papiksi vuonna 1993.

Kelton seurakunnan kirkkoherrana Kuukauppi toimi vuodesta 1991 lähtien, sekä piispan lähimpänä avustajana vuodesta 1993. Kuukauppi vihittiin piispaksi 20. tammikuuta 1996. Hän seurasi virassa Leino Hassista, joka oli piispana 1993–1995.

Kuukauppi jäi eläkkeelle piispan virasta alkuvuodesta 2020.

Kuukauppi on valmistunut taideteollisesta oppilaitoksesta vuonna 1980. Hän on naimisissa ja hänellä on neljä lasta.

## Lähteet
Pyeongchang

**Pyeongchang** (, hanja ) on piirikunta Gangwonin maakunnassa Etelä-Koreassa ja maan kolmanneksi suurin piirikunta 1&nbsp;463,65 neliökilometrin pinta-alallaan. Se sijaitsee Taebaek-vuorten tuntumassa, ja siellä sijaitsee lukuisia buddhalaisia temppeleitä kuten Woljeongsa. Pyeongchang sijaitsee 700 metriä merenpinnan yläpuolella, joiltain kohdilta jopa 1&nbsp;000 metriä korkealla. Piirikunta on noin 180 kilometriä itään Soulista, Etelä-Korean pääkaupungista.

## Olympialaisten isännyyspyrkimykset
Pyeongchang valittiin vuoden 2018 talviolympialaisten isännäksi 6. heinäkuuta 2011. Valinta ratkesi ensimmäisellä äänestyskierroksella, jolla ennakkosuosikkina pidetty Pyeongchang sai 63 ääntä, München 25 ja Annecy seitsemän ääntä.

Pyeongchang oli hakenut myös kaksia edellisiä talviolympialaisia. Sitä veikattiin vahvasti 2010 talviolympialaisten isäntäkaupungiksi. Se sai ensimmäisellä kierroksella 51 ääntä Vancouverin saadessa 40 ja Salzburgin 16 ääntä. Pyeongchang kuitenkin hävisi toisella kierroksella niukasti Vancouverille äänin 53–56. Vuoden  2014 talviolympialaisten ehdokasmäärä rajattiin 22. kesäkuuta 2006 kolmeen; Pyeongchang kilpaili isännyydestä yhdessä Itävallan Salzburgin ja Venäjän Sotšin kanssa. Pyeongchang hävisi isännyystaistelun Sotšille.

## Maantiede
Suurin osa Pyeongchangin alueesta on vuoristoista. Alueen normaali korkeus merenpinnasta on noin 750 metriä. Jotkut alueet ovat korkeudeltaan yli 1&nbsp;000 metriä merenpinnan yläpuolella.

### Hallinnollinen jako
Pyeongchang on Etelä-Korean piirikunta eli kunta. Kunta jakautuu Pyeongchangin taajamaan (*eup*) sekä seitsemään kuntaosaan (*myeon*), jotka ovat Bangnim, Bongpyeong, Daegwallyeong, Daehwa, Jinbu, Mitan ja Yongpyeong.

### Ilmasto
Kesällä ilmasto on mannermainen ja kostea. Talvella suuret Siperiasta lähtöisin olevat ilmamassat kulkevat alueen yli tuoden mukanaan erittäin kylmää ilmaa. Tämän takia talvet ovat kylmiä ja pitkiä. Alueella on myös talvella runsaasti lunta.

Koillistuulet tuovat alueella paljon sateita varsinkin kesäisin. Talvella tuulet aiheuttavat ankaria lumisateita.

Lämpimimmät kuukaudet ovat heinä- ja elokuu. Tammi- ja helmikuu ovat vuoden kylmimmät.

## Matkailu
Pyeongchang on suosittu patikointialue. Alueella sijaitsee kaksi suurta lomakeskusta, joissa vuoden 2018 talviolympialaisten kilpailut pidettiin. Alpensian alueella sijaitsee muun muassa kuusi laskettelurinnettä sekä alue lumilautailulle. Alpensia on auki ympäri vuoden ja siellä järjestetään suurin osa talviolympialaisten tapahtumista. Toinen lomakeskus on Yongpyong, se on Etelä-Korean suurin laskettelukeskus. Siellä on yhteensä 31 laskettelurinnettä. Yongpyongissa tullaan myös olympialajeista järjestämään alppihiihdon kilpailuja. 

Pyeongchangiin on rakennettu KTX linja, joka mahdollistaa matkustamisen 1,5 tunnissa suoraan maan pääkaupungista Soulista. 

## Valokuvia

Phoenix Park4.jpg|Phoenix Park
Korea-Gangwondo-Odaesan National Park 1547-07.JPG|Odaesanin kansallispuisto
대관령옛길 (68).JPG|Daegwallyeong
Korea-Gangwon-Woljeongsa Nine Story Stone Pagoda 1723-07.JPG|Woljeongsa


## Lähteet

## Aiheesta muualla

*Virallinen sivusto  
*2018 PyeongChang - viralliset olympiasivut
Rinat Dasajev

**Rinat Faizrahmanovitš Dasajev** (, ; s. 13. kesäkuuta 1957 Astrahan, Neuvostoliitto) on venäläinen entinen jalkapallomaalivahti- ja valmentaja. Aktiiviurallaan Dasajev valittiin muun muassa vuoden 1988 maailman parhaaksi maalivahdiksi. Pelé nimesi Dasajevin FIFA 100 -listalle.

## Ura

Dasajev aloitti uransa aikuisten tasolla Volgar Astrahanissa, missä pelasi vuosina 1975&ndash;1977. Vuosina 1978&ndash;1987 hän pelasi Moskovan Spartakissa ja voitti joukkueessa kahdesti Neuvostoliiton mestaruuden (1979, 1987). *Ogonjok*-lehti valitsi hänet Neuvostoliiton parhaaksi maalivahdiksi vuosina 1980, 1982, 1983, 1985, 1987 ja 1988. Vuonna 1982 hänet valittiin myös Neuvostoliiton parhaaksi jalkapalloilijaksi ja 1988 maailman parhaaksi maalivahdiksi.

Neuvostoliiton jalkapallomaajoukkueessa Dasajev pelasi vuosien 1982, 1986 ja 1990 MM-kisoissa, vuoden 1980 Moskovan olympialaisissa (pronssia) sekä vuoden 1988 EM-kisoissa (hopeaa). Vuosina 1988&ndash;1991 hän pelasi Espanjassa Sevillassa ennen kuin lopetti uransa.

Maaliskuussa 2004 Pelé nimesi Dasajevin FIFA 100:aan, eli luetteloon 125 parhaasta elävästä jalkapalloilijasta.

Valmennustehtävistä Dasajev joutui vetäytymään loppuvuodesta 2018 polvivammojen vuoksi ja on sittemmin työskennellyt FC Spartak-2 Moskovan maalivahtikonsulttina ja Spartakin nuorisojoukkueissa.

## Yksityiselämä
Etniseltä taustaltaan Dasajev on Astrahanin tataari.

## Lähteet

* http://www.peoples.ru/sport/football/dasaev/

### Viitteet
Mas

**MAS** voi tarkoittaa:
*MAS-moottoritorpedoveneet () italialaisia torpedoin aseistettuja moottoriveneitä.
*Malaysia Airlines, malesialainen lentoyhtiö
*Malesian maatunnus (KOK ja FIFA)
*Manufacture d'Armes de Saint Étienne, ranskalainen asevalmistaja
**marker assisted selection*, markkeriavusteinen valinta
*Movimiento al Socialismo, bolivialainen puolue
*Movimiento al Socialismo, venezuelalainen puolue.
*MAS, Hip hop-yhtye Voittajafiiliksen Saksasta kotoisin oleva jäsen.
*MAS, amerikkalainen koirarotu

**Mas** muilla kirjoitustavoilla voi tarkoittaa:
*Mas, junavaunu
*mas, korttipeli
*mas, maan kielen lyhenne
*Mas, Masalan rautatieaseman lyhenne
*Mas, Mastogloiameren lyhenne
*mAs, milliampeerisekunti, ampeerisekunnin tuhannesosa
*mas, millikaarisekunti, kulmasekunnin tuhannesosa.

;Mas tittelinä:
* Raden Mas Ontowirjo (1785-1855), Jaavan ruhtinas
* Raden Mas Soewardi Soerjaningrat (1889-1959), indonesialainen poliitikko

;Mas- tai Más sukunimenä:
* Artur Mas (s. 1956), Katalonian itsehallintoalueen presidentti
* Emmanuel Más (s. 1989), argentiinalainen jalkapalloilija
* Enric Mas (s. 1995), espanjalainen maantiepyöräilijä
* Margaret Mas (s. 1924), ranskalainen oopperalaulaja
* Miguel Mas (s. 1967), argentiinalainen näyttelijä ja ohjaaja
Montalto Uffugo

**Montalto Uffugo** on kunta Cosenzan maakunnassa, Italiassa. Se sijaitsee Calabrian alueella naapurikuntinaan Fuscaldo, Lattarico, Luzzi, Paola, Rende, Rose, San Benedetto Ullano, San Fili ja San Vincenzo La Costa.

Montalto Uffugon pinta-ala on 78 km² ja väkiluku noin 20&nbsp;500 vuoden 2019 arvioiden mukaan.

## Lähteet

## Aiheesta muualla

* Viralliset sivut
Gammakorjaus

**Gammakorjaus** korjaa  kuvantamisjärjestelmien ja näyttölaitteiden epälineaarisuuksia ja kontrastieroja.  Tyypillisesti gammakorjaus on tarpeen, kun halutaan että kuva näyttää samanlaiselta sekä kuvaruudulla että paperitulosteena. 

Kuvan toistovaiheessa tehtävä gammakorjaus määritellään seuraavan funktion avulla:

:V_{out} = V_{in}^{\gamma}&nbsp;&nbsp;&nbsp;&nbsp;&nbsp;&nbsp;&nbsp;missä sisäänmeno- ja ulostulosignaalit &nbsp;&nbsp;V_{in},V_{out} \in {0...1}.

Nykyään gammakorjauksen sijasta käytetään kehittyneempiä menetelmiä kuten ICC-profiileita.

## Lähteet

## Aiheesta muualla

* International Color Consortium
Nikki McKibbin

**Nikki McKibbin** (syntyjään **Katherine Nicole McKibbin**, 28. syyskuuta 1978 Grand Prairie, Texas – 1. marraskuuta 2020) oli yhdysvaltalainen laulaja, joka oli kolmas ''American Idolin'' ensimmäisellä tuotantokaudella. Hän hävisi ainoastaan voittajalle, Kelly Clarksonille ja toiseksi sijoittuneelle Justin Guarinille. Hänen esikoisalbuminsa oli nimeltään *Christmas in a FishBowl*. Hän aloitti *American Idolin* laulamalla alkukarsinnoissa Gloria Gaynorin "I Will Survive" ja hän putosi 27. elokuuta 2002 laulamalla tällöin Stevie Nicksin kappaleen "Edge of Seventeen".

## Diskografia
### Albumit
* Unleashed (2007)
* Psychotrip (2012) – EP yhdessä Love Stricken Demise-yhtyeen kanssa

### Singlet
* "To Be with You" (2006)
* "The Lie" (2006)
* "Naked Inside" (2007)
* "Save What's Left of Me" (2007)
* "Cry Little Sister" (2007)
* "Here to There" (2009)
* "Inconsolable" (2009)
* "Made It" (2011)
* "Celebrity High" (2011)

## Lähteet
Rauma (yritys)

**Rauma Oyj** perustettiin vuonna 1991 Yhtyneiden Paperitehtaiden ja Rauma-Repola Oy:n fuusion yhteydessä. Rauma Oy oli fuusiossa syntyneen Repola Oy:n yksi tytäryhtiö, johon koottiin Repola Oy:n metalli- ja koneteollisuus.

Rauma Oyj listautui Helsingin ja New Yorkin pörsseihin vuonna 1995. Repola Oy:n ja Kymmene Oy:n sulautuessa vuonna 1996 UPM-Kymmene Oyj:ksi Rauma Oy:stä tuli UPM-Kymmenen tytäryhtiö. UPM-Kymmene myi Rauman osakkeita vähitellen niin, että vuoden 1998 päättyessä sillä oli 34,5&nbsp;prosenttia Rauman osakekannasta. 

Yrityksen toimialoja vuonna 1998 olivat:
*Timberjack-metsäkoneet (liikevaihto 2 970 milj.mk 1997), 
*Sunds Defibrator-kuitutekniikkalaitteet (liikevaihto 3 312 milj.mk 1997),
*Nordberg-kivenmurskaimet (liikevaihto 2 554 milj.mk -97),
*Neles Controls-venttiilit-säätöjärjestelmät (liikevaihto 1 935 milj.mk -97).

Heinäkuussa 1999 Rauma Oyj ja Valmet Oyj sulautuivat Metso Oyj:ksi, jolloin UPM-Kymmenen hallussa olleet Rauman osakkeet vaihtuivat Metso Oyj:n osakkeiksi. UPM-Kymmene on sittemmin myynyt kaikki Metson osakkeet. Viimeisen erän, 14,6&nbsp;prosenttia UPM-Kymmene myi vuonna 2005.

## Lähteet
Macarena

”**Macarena**” on Los del Río -yhtyeen singlenä julkaistu musiikkikappale, joka on kaupallisesti yksi kaikkien aikojen suurimpia hittejä. Kappaleeseen liittyy myös tietynlainen tanssi.

Macarena julkaistiin alun perin vuonna 1993 espanjankielisenä, jolloin se saavutti huomattavaa menestystä Meksikossa ja Espanjassa. Vuonna 1996 Bayside Boys -niminen ryhmä miksasi sen uudelleen englanninkielisin sanoituksin, jolloin kappaleesta tuli maailmanlaajuinen hitti. Macarena pysyi Yhdysvalloissa Billboard-singlelistan ykkösenä 14 viikkoa ja pysyi listalla noin 15 kuukautta. Radiosoiton lisäksi kappaletta soitettiin runsaasti muun muassa urheilutapahtumissa. Kappaleessa yhdistyvät flamencon, rumban ja tanssipopin vaikutteet. Kappaleen sanoitus kertoo samannimisestä naisesta. Jotkut tunnetut amerikkalaiset konservatiivipoliitikot kritisoivat kappaleen sanoja moraalittomiksi.

Los del Mar -niminen ryhmä teki kappaleesta coverversion jo vuonna 1995, ja se julkaistiin Britanniassa mutta ei noussut siellä listoille.

VH1-kanavan ohjelmassa *100 suurinta [[yhden hitin ihme]]ttä* ”Macarena” valittiin suurimmaksi. Eräässä saman kanavan toisessa ohjelmassa kappale valittiin huonoimmaksi listaykköseksi.

Kappaleeseen liittyy myös tanssi, jonka eräs venezuelalainen flamencon opettaja keksi oppilaitaan varten. Tanssi levisi pian maailmalle – se ei kuulunut alun perin lauluun, mutta näkyi jo vuonna 1996 julkaistun version musiikkivideolla.

## Lähteet

## Aiheesta muualla

* Todd in the Shadows: One Hit Wonderland – "Macarena" by Los del Rio Kappaleen historiikki. Video, 25 min.
Delmer Daves

**Delmer Lawrence Daves** (24. heinäkuuta 1904 San Francisco, Kalifornia – 17. elokuuta 1977 La Jolla, Kalifornia) oli yhdysvaltalainen elokuvaohjaaja ja käsikirjoittaja.

Delmer Daves aloitti uransa näyttelijänä ja käsikirjoittajana, kunnes alkoi vuodesta 1943 myös ohjata, useimmiten omia käsikirjoituksiaan. Hän ohjasi kaikkiaan 27 elokuvaa, etupäässä draamoja ja lännenelokuvia.

## Filmografia

* Tavoitteena Tokio (*Destination Tokyo*, 1943, myös käsikirjoitus)
* The Very Thought of You (1944, myös käsikirjoitus)
* Hollywood kanttiini (*Hollywood Canteen*, 1944, myös käsikirjoitus)
* Punainen talo (*The Red House*, 1947, myös käsikirjoitus)
* Pimeä käytävä (*Dark Passage*, 1947, myös käsikirjoitus)
* Taivaanranta liekeissä (*Task Force*, 1949, myös käsikirjoitus)
* Suukkoja hämärässä (*A Kiss in the Dark*, 1949)
* Katkaistu nuoli (*Broken Arrow*, 1950)
* Paratiisilintu (*Bird of Paradise*, 1951, myös käsikirjoitus)
* Kultaisen kondorin aarre (*Treasure of the Golden Condor*, 1953, myös toinen käsikirjoittaja)
* En jätä Sinua koskaan (*Never Let Me Go*, 1953)
* Sotarummut (*Drum Beat*, 1954, myös käsikirjoitus ja tuotanto)
* Gladiaattorit (*Demetrius and the Gladiators*, 1954)
* Erämaan laki (*The Last Wagon*, 1956, myös käsikirjoitus)
* Peloton mies (*Jubal*, 1956, myös käsikirjoitus)
* Armoton ase (*3:10 to Yuma*, 1957)
* Cowboy (*Cowboy*, 1958)
* Kings Go Forth (1958)
* Lainsuojattomat (*The Badlanders*, 1958)
* Hirsipuu (*The Hanging Tree*, 1959)
* Kesäpaikka (*A Summer Place*, 1959, myös käsikirjoitus ja tuotanto)
* Unohtumaton kesä (*Parrish*, 1961, myös käsikirjoitus ja tuotanto)
* Malttamaton rakkaus (*Susan Slade*, 1961, myös käsikirjoitus)
* Seikkailu Roomassa (*Rome Adventure*, 1962, myös käsikirjoitus ja tuotanto)
* Heidän kesänsä (*Spencer's Mountain*, 1963, myös käsikirjoitus ja tuotanto)
* Synnin pauloissa (*Youngblood Hawke*, 1964, myös käsikirjoitus)
* Italialainen intermezzo (*The Battle of the Villa Fiorita*, 1965, myös käsikirjoitus ja tuotanto)

## Lähteet
Phi Velorum

**Phi Velorum** eli Fii Velorum (φ Vel / φ Velorum) on Purjeen tähtikuviossa sijaitseva tähti, josta käytetään myös kiinalaista nimeä Tseen Ke. Tähti on paljain silmin melko himmeä, +3,52, mutta se on kaukana ja todellisuudessa hyvin kirkas ylijättiläistähti.

Tähden etäisyysarvioissa on puoleen ja toiseen noin 1/3 heitto.

## Aiheesta muualla
*Alcyone.de phii velorum
Noir Fleurir

**Noir Fleurir** oli japanilainen yhtye, joka toimi vuosina 1998-2001. 

## Jäsenet

* Teru - Laulu (1999-2001)
* Karen - Kitara (1998-2001)
* Kengo - Basso, laulu (1998-2001)
* Sôshi - Rummut (1998-2001)
* Mast - Kitara (   -2001)

* Sei - Laulu (1998)
* Tomo - Kitara (1998)

## Aiheesta muualla

* JaME:n profiili
Nanobit

**Nanobit** ovat rihmamaisia rakenteita, joita on löydetty maakerrostumista ja kivistä. Jotkut tieteilijät uskovat nanobien olevan pienin elämänmuoto; ne ovat kymmenen kertaa pienempiä kuin pienimmät bakteerit.

Pienimmät nanobit ovat vain 20 nanometriä pitkiä. Eräät tutkijat uskovat niiden olevan vain kiderakenteita, mutta mahdollinen DNA-löytö nanobista kumoaisi tämän. Ne muistuttavat Etelämantereelle pudonneesta Marsista peräisin olevasta ALH 84001 -meteoriitista löytyneitä elämänmuotoja muistuttavia rakenteita. 

Tutkijat arvelevat nanobien kaltaisten eliöiden olevan useiden tautien aiheuttajia. Aterooman ja munuaiskivien muodostumiseen on epäilty liittyvän nanobakteerit, mutta eräät tutkimukset eivät sitä tue. Joidenkin nanobien toiminnan uskotaan jopa selittävän ihmisten hampaiden kalkkeutumisen, mikä tekee niistä ihmiselle mahdollisesti tärkeitä tai välttämättömiä *[[Acidophilus|Acidophiluksen]]* kaltaisia probioottisia symbiontteja. 

Vaikka nanobakteereita kutsutaan joskus nanobeiksi, ei ole vielä varmistettu, voidaanko niitä pitää sellaisina.

## Väitteitä

* Nanobi on eliö (sisältää DNA:n tai vastaavan ja lisääntyy)
* Niillä on sienten ja aktinobakteerien kaltainen morfologia
* Nanobit ovat vain 20 nm pitkiä, mikä useimpien biologien mukaan ei riitä elämän perusosien kuten DNA:n ja plasmidien ylläpitämiseen

## Katso myös

* Mimivirukset — suurin tunnettu virus
* Parvovirukset — pienin tunnettu virussuku
* Nanobakteeri

## Lähteet
Giulio Ricordi

**Giulio Ricordi** (19. joulukuuta 1840 Milano – 6. kesäkuuta 1912 Milano) oli italialainen musiikinkustantaja ja säveltäjä, joka työskenteli sukunsa kustantamon Casa Ricordin hyväksi.

Ricordi julkaisi useita Giuseppe Verdin myöhäisempiä oopperoita. Hän sai mainetta myös nuorempien säveltäjien, kuten Amilcare Ponchiellin, Alfredo Catalanin, Umberto Giordanon, Ruggero Leoncavallon ja Giacomo Puccinin työn edistäjänä.

Myös Ricordin isä Tito Ricordi vaikutti musiikkialalla, kuten myös isoisä Giovanni Ricordi (1785-1853), joka perusti suvun musiikkikustantamon Milanossa.

## Lähteet
Lada Tarzan

**Lada Tarzan** on AvtoVAZin valmistama citymaasturimallisto.

## VAZ-210834 Tarzan

Ensimmäisen sukupolven Tarzan on Lada Samaraan ja Lada Nivaan pohjautuva citymaasturi. Sen kori on Samaran muotoinen, mutta tekniikka on Nivasta peräisin. 

VAZ-210834 on viisipaikkainen kolmiovinen hatchback ja siinä on jatkuva neliveto. Siinä on levyjarrut joka pyörässä ja 15 tuuman alumiinivanteet vakiona.

## VAZ-211234 Tarzan-2

Toisen sukupolven Tarzan on edeltäjänsä tavoin nelivetoinen, ja tekniikkakin on peräisin Nivasta, mutta korina on nyt Lada 110 -sarjan farmarimallin kori.

## Lähteet
Mew

**Mew** tarkoittaa seuraavia asioita:

*Mew, Pokémon-hahmo
*Mew, tanskalainen yhtye
* MEW (), japanilainen elektroniikkayhtiö
* Mew, sukunimenä:
** Charlotte Mew (1869–1928), englantilainen runoilija
** Darren James Mew, *Darren Styles* (s. 1975), englantilainen musiikkituottaja, DJ, laulaja ja lauluntekijä.
Pii Puppis

**Pii Puppis** (π Pup / π Puppis)  on tähti Peräkeulan tähtikuviossa eteläisellä tähtitaivaalla, niin etelässä, ettei se näy Suomessa.

## Aiheesta muualla
*Pi Puppis 
*Pii Puppis alcyone.de
Michael Winslow

**Michael Winslow** (s. 6. syyskuuta 1958 Spokane, Washington) on yhdysvaltalainen näyttelijä, joka tunnetaan ”kymmenentuhannen äänitehosteen miehenä”, koska hän pystyy tuottamaan aidontuntuisia ääniä käyttämällä ainoastaan suutaan. Parhaiten hänet tunnetaan *[[Poliisiopisto]]*-elokuvista ja *[[Avaruusboltsit]]*- ja *Hei, me sukelletaan* -elokuvista. 

Winslow eli yksinäisen lapsuuden ilman kavereita, ja seuran puutteessa hän alkoi imitoida omaksi ilokseen erilaisten eläinten, moottoriajoneuvojen yms. ääniä, minkä seurauksena hänestä kehittyi lopulta ilmiömäinen ääniefektien tulkitsija. Myöhemmin hän opiskeli Floridassa Lisa Mailen näyttelijäkoulussa. Nykyisin hän asuu Orlandossa Floridan alueella. Viime vuosina hän on tehnyt pieniä elokuvarooleja ja esiintynyt stand up -koomikkona.

*[[Poliisiopisto]]*-elokuvasarjassa Winslow’n esittämä Larvell Jones on yksi kolmesta henkilöhahmosta, joka esiintyy jokaisessa seitsemässä elokuvassa.Hän esiintyy myös lisäksi Poliisiopisto elokuvista tehdyssä 26-osaisessa  televisiosarjassa 13 jaksossa. Winslow esiintyi cameoroolissa elokuvassa *[[Avaruusboltsit]]* Larvellina, joka on yksi Space Ball 1 -avaruusaluksen tutkavastaavista. Hän tekee elokuvassa muutamia kuuluisista äänistään kuten ”viperryksen”.

Winslow on esiintynyt 25. syyskuuta 2009 sekä 8. lokakuuta 2010 Helsingin Kulttuuritalolla, matkien muun muassa Jimi Hendrixin kitarointia, Stevie Wonderin huuliharpun soittoa sekä Louis Armstrongin laulua. Hän myös veti suullaan kokonaisen taistelukohtauksen *[[Tähtien sota (alkuperäinen elokuva)|Tähtien sota]]* -elokuvasta. Helmikuussa 2012 Winslow tuli kolmannen kerran Suomeen ja esiintyi tällä kertaa Helsingin Kulttuuriareena Gloriassa. Winslow esiintyi Suomessa myös vuonna 2018. Hän piti kuuden viikon stand up -kiertueen Suomessa.

## Lähteet

## Aiheesta muualla
* 
*
Chatterton

**Chatterton** on Ruggero Leoncavallon säveltämä ooppera. Hän sävelsi sen 1870-luvulla, mutta teos sai kantaesityksensä vasta 1896.

Chatterton kertoo runoilija Thomas Chattertonin elämästä. Alkuperäisessä oopperassa oli neljä näytöstä, mutta ensiesitystä varten uudistettu versio oli kolminäytöksinen. 

## Lähteet
Kubb

**Kubb** oli brittiläinen yhtye, johon kuuluvat laulaja-basisti Harry Collier, kitaristi Adj, rumpali Dominic Greensmith ja kosketinsoittaja John Tilley.

Kubbin kappaleita on kuultu radiosta ja he ovat esiintyneet etenkin Isossa-Britanniassa sekä keikoilla että TV-ohjelmissa. 

## Albumi

Kubbin debyyttialbumi, *Mother*, julkaistiin 14. marraskuuta 2005 Isossa-Britanniassa Mercury-levymerkillä. 

### Kappaleet

#"Remain"
#"I Don't Mind"
#"Somebody Else"
#"Wicked Soul"
#"Grow"
#"If I Can't Have You"
#"Alcatraz"
#"Without You"
#"Chemical"
#"Sun"
#"Bitch"
#"Burn Again"

## Singlet
**''Mother''-levyltä:**
*"Somebody Else" (30. toukokuuta 2005)
*"Remain" (22. elokuuta 2005), #"45 UK
*"Wicked Soul" (7. marraskuuta 2005), #"25 UK
*"Grow" (6. helmikuuta 2006), #"18 UK
*"Remain" (1. toukokuuta 2006), #"189 UK

## Aiheesta muualla
*Virallinen sivusto  (Archive.org)
*
Mies ja alaston ase

**Mies ja alaston ase** on samannimisen komediaelokuvasarjan ensimmäinen osa, joka sai ensi-iltansa vuonna 1988. Elokuvan ohjasi David Zucker. *Mies ja alaston ase* perustuu *[[Hei, me pamputetaan!]]* -televisiosarjan hahmoihin. Elokuvan pääosissa nähdään Leslie Nielsen, Priscilla Presley, George Kennedy ja O. J. Simpson. Elokuva sekä sen jatko-osat kertovat Nielsenin hahmosta, tunaroivasta poliisista Frank Drebinistä.

Elokuvalle tehtiin kaksi jatko-osaa, *[[Mies ja alaston ase 2½]]* sekä *[[Mies ja alaston ase 33 1/3 – Viimeinen solvaus]]*. 

## Rooleissa

## Vastaanotto
*[[Video-opas|Video-oppaassa]]* vuodelta 1994 Asko Alanen näkee loistavana pitämänsä tv-sarjan *[[Hei, me pamputetaan!]]* tason jatkuvan elokuvassa Nielsenin ja Presleyn näyttelijäsuoritusten ansiosta. Hän antoi elokuvalle neljä tähteä viidestä, mikä vastaa sanallista arviota ”erinomainen”.

*[[The New York Times]]in* kriitikot valitsivat *Miehen ja alastoman aseen* vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.

## Lähteet
* http://www.aintitcool.com/node/40512
### Viitteet
Tatra 700

**Tatra 700** oli tšekkiläisen Tatran valmistama luksushenkilöauto. Se tuli markkinoille vuonna 1996 Tatra 613n seuraajana ja jäi Tatran viimeiseksi henkilöautomalliksi.

T700 perustuu suurilta osin edeltäjäänsä mutta sitä on modernisoitu. Moottori on sama 3.5 -litran V8 kuin edeltäjässäkin mutta se sai sähköisen bensansuihkutuksen ja tehot nousivat 200 hevosvoimaan. Uusi korin muotoilu on suunniteltu yhdessä englantilaisen suunnittelukeskuksen kanssa ja koko sisusta muutettiin modernimmaksi. T700:n keula muistuttaa Tatran 1970-luvun malleja.

Varusteluun kuuluu muun muassa sähköisesti säädettävät recaro-tyyppiset istuimet tai nahkapenkit ja automaattinen ilmastointi. Lisävarusteena sai muun muassa television, faksin, tietokoneen ja puhelimen.

Tuotanto alkoi virallisesti huhtikuussa 1996 ja autoja tehtiin yksinomaan tilauspohjaisesti. Moottori oli edeltäjämallia tehokkaampi ja akselipainot jakautuivat suhteessa 45/55. Autossa oli tehostettu hammastanko-ohjaus, jota moitittiin yliherkäksi. Tatra oli suunnitellut kehittävänsä kokonaan uuden automallin vuonna 1998, mutta varojen puutteessa aikeesta luovuttiin. Vaikka T700:n hinta oli 55&nbsp;000 dollaria, Tatra teki tappiota jokaisella autolla. Tuotanto putosi vuoden 1997 23 kappaleesta neljään yksilöön vuonna 1998. Mallin valmistus päättyi virallisesti heinäkuussa 1998.

## Lähteet

## Aiheesta muualla
Tatra 613

**Tatra 613** oli tšekkoslovakialaisen, sittemmin tšekkiläisen autonvalmistaja Tatran valmistama luksusluokan sedan-mallinen, takavetoinen henkilöauto joka tuli myyntiin vuonna 1973. Korin suunnitteli italialainen Vignale. Aiemmat mallit olivat kaikki olleet Tatran itse suunnittelemia.

T613:sta suunniteltiin myös coupé-versio joka ei kuitenkaan koskaan tullut sarjatuotantoon. Autoa valmistettiin myös ambulanssi-mallina.

Tuotantoluvut olivat hyvin matalia mallin koko elinkaaren ajan, mutta romahtivat samettivallankumouksen jälkeen vuonna 1994 alle kymmeneen autoon vuodessa. Tšekin poliittinen johto lakkasi ostamasta kalliita edustusautoja, sillä se ei halunnut näyttäytyä veronmaksajien rahojen tuhlaajana. T613:lle kuitenkin suunniteltiin vielä seuraajamalli T700, ennen kuin Tatran henkilöautotuotanto päättyi vuonna 1998.

## Teknisiä tietoja

Auton voimanlähteenä oli 3,5-litrainen, ilmajäähdytetty V8-moottori. Moottori oli varustettu hihnavetoisilla, sylinterinkansien yläpuolisilla nokka-akseleilla, joita oli kaksi kummallakin sylinteririveillä (DOHC, yhteensä neljä nokka akselia). Moottori oli sijoitettu taka-akselin kohdalle siten että tasauspyörästö sijaitsi öljypohjan keulan puoleisen pään alapuolella. Vaihdelaatikko sijaitsi takapyörien etupuolella. Jousitus vastasi hyvin pitkälti edeltäjämalli T603:ssa käytettyjä ratkaisuja. Joka pyörällä oli jäähdytetyt levyjarrut. Autossa oli 12 voltin sähköjärjestelmä, mutta jostain syystä kaksi kuuden voltin akkua, jotka oli kytketty sarjaan.

Mittaristo oli varustettu myös kierrosluku- ja öljynlämpömittareilla.

## Ominaisuuksia

Auton ajomukavuutta pidettiin hyvänä vielä 160 km/h nopeudessa. Kytkinpoljin ja vaihteenvalitsin toimivat kevyesti. Sen sijaan ohjausta moitittiin tunnottomaksi. Ajo-ominaisuuksia pidettiin kohtalaisena, lukuun ottamatta pientä jälkiheijausta ohjauksen oikaisun yhteydessä. Suorituskyky ei ollut parhaimmasta päästä tämän luokan autolle ja korkeaa polttoaineenkulutusta moitittiin.

## Kuvia

Kuva:Tatra613coupe.jpg|Tatra 613 coupe - prototyyppi Vignale (1969)
Kuva:T613Ambulance.JPG|Ambulanssiversio
Kuva:Tatra 613-4.jpg|Tatra 613-4 MiLong (1995), 200 hv, 230 km/h


## Lähteet

## Aiheesta muualla
Edoardo Garbin

**Edoardo Garbin** (1865–1943) oli italialainen tenori. Hän debytoi vuonna 1891 esittämällä Don Alvaron roolin Giuseppe Verdin oopperassa *[[Kohtalon voima]]*. 

Garbin esiintyi muun muassa Ruggero Leoncavallon *[[Zazà]]n* kantaesityksessä vuonna 1900.
Eta Leonis

**Eta Leonis** on tähti Leijonan tähtikuviossa.
Se on melko himmeä, tähden näennäinen kirkkaus on 3,52.
Tähti on luultavasti pimennysmuuttuja, jonka kirkkaampi komponentti on valkoinen ylijättiläistähti. Tähden etäisyyden mittaus on ollut vaikeaa sen suuren etäisyyden takia; etäisyys on noin 2&nbsp;100 valovuotta, mutta voi olla välillä 1&nbsp;400–4&nbsp;300 valovuotta. Tähti menettää massaansa 1/500&nbsp;000–1/1&nbsp;000&nbsp;000 Auringon massaa vuodessa.

## Tietoja Eta Leonisista

*Painovoima pinnalla log *g* 2,05-+0,20
*Mikroturbulenssi "Tau yläviiva" 2 km/s optisella syvyydellä tähden pinnasta, ulompana 1,3–10 km/s.
*Metalliviivat leventyneet 15 km/s
*Bolometrinen korrektio BC 0,41

## Aiheesta muualla

*Kaler Eta Leo 
*Ritte Eta Leonis
Fatboy Slim

**Fatboy Slim** (oikealta nimeltään **Norman Quentin Cook**, syntyjään **Quentin Leo Cook**, s. 16. heinäkuuta 1963) on brittiläinen dance-muusikko, -tuottaja ja DJ. Hänen musiikkityylinsä, jota nimitetään *big beatiksi*, on sekoitus hip hopia, rockia, rhythm and bluesia ja breakbeatia. Fatboy Slim tuli erittäin suosituksi 1990-luvun loppupuolella muun muassa singlehittiensä *[[The Rockafeller Skank]]*, *Praise You* ja *Right Here, Right Now* ansiosta.

## Diskografia
### Albumit
**Better Living Through Chemistry* (1996)  #69 UK
**[[You've Come a Long Way, Baby]]* (1998)  #1 UK
**On The Floor At The Boutique* (1998)
**Halfway Between the Gutter and the Stars* (2000)  #8 UK
**Palookaville* (2004)  #14 UK
**Why Try Harder* (2006)  #1 UK

### Singlet
* "Santa Cruz" (1996)
* "Everybody Needs a 303" (1996) #191 UK
* "Punk to Funk" (1996) #177 UK
* "Going Out of My Head" (1997) #57 UK
* "Everybody Needs a 303 (Remix)" (1997) #34 UK
* "The Rockafeller Skank" (1998) #6 UK
* "Gangster Trippin'" (1998) #3 UK
* "Praise You" (1999) #1 UK, #36 US
* "Right Here Right Now" (1999) #2 UK
* "Badder Badder Schwing" (Freddy Fresh mukana Fatboy Slim) (1999) #34 UK
* "Sunset (Bird of Prey)" (2000) #9 UK
* "Demons" (mukana Macy Gray) (2001) #16 UK
* "Star 69" / "Weapon of Choice" (2001) #10 UK
* "A Song for Shelter" / "Ya Mama" (2001) #30 UK
* "Retox" (2002) #73 UK
* "Slash Dot Dash" (2004) #12 UK
* "Wonderful Night" (2004) #59 UK
* "The Joker" (2005) #32 UK
* "Don't Let the Man Get You Down" (2005) #153 UK
* "That Old Pair of Jeans" (2006)

## Aiheesta muualla

* Virallinen sivusto 
*
Mario Sammarco

**Mario Sammarco** (13. joulukuuta 1868 - 24. tammikuuta 1930) oli italialainen oopperabaritoni. 

Sammarco syntyi ja opiskeli Palermossa, Sisilian saarella. Hän debytoi Valentinen roolissa Giacomo Meyerbeerin *[[Hugenotit (Meyerbeer)|Hugenoteissa]]*. Hän toimi muun muassa La Scalassa ja myöhemmällä urallaan myös Yhdysvalloissa.
Leopard 6 Litre Roadster

**Leopard 6 Litre Roadster** on puolalaisen Leopard Automobilen Mielecissä, Puolassa rakentama kaksipaikkainen avourheiluautomalli. Se on klassisesti muotoiltu.

Autossa on 5967 cc alumiinilohkoinen LS-2 V8 -moottori, jossa on tehoja 405 hp (@ 6000 rpm) ja vääntöä 542 Nm (@ 4400 rpm). 0–100 km/h kiihdytys onnistuu 4 sekunnissa ja huippunopeus on sähköisesti rajoitettu 250 km/h.

## Aiheesta muualla

* Leopard Automobile
Teatro dal Verme

**Teatro dal Verme** on 14. syyskuuta 1872 avattu teatteri Milanossa. Se sijaitsee Via San Giovanni sul Murolla entisen yksityisteatteri Politeama Cinisellin paikalla. Sen suunnitteli Giuseppe Pestagalli kreivi Francesco Dal Vermen tilauksesta, ja sitä käytettiin pääasiassa näytelmiin ja oopperaesityksiin 1800- ja 1900-luvun alkupuolella. Nykyään teatteria ei enää käytetä oopperaan, vaan se on konserttien, näytelmien ja tanssiesitysten sekä näyttelyiden ja konferenssien pitopaikka.

Alkuperäinen 3&nbsp;000-paikkainen teatteri, jonka huipulla oli suuri kupoli, rakennettiin perinteiseen hevosenkengän muotoon, ja siinä oli kaksi aitiokerrosta ja suuri galleria (tai loggione), jossa yksinään oli yli 1 000 istumapaikkaa. Se avattiin 14. syyskuuta 1872 Giacomo Meyerbeer]in Hugenotit-oopperan tuotannolla ja vakiinnutti pian asemansa yhtenä Italian tärkeimmistä oopperataloista. Siellä järjestettiin monia maailmanensi-iltoja luten Giacomo Puccinin Villin (31. toukokuuta 1884), Ruggero Leoncavallon Pagliaccin (21. toukokuuta 1892) ja Medicin (9. marraskuuta 1893) sekä Frederic Hymen Cowenin Signan (12. marraskuuta 1893). Siellä oli myös Franz Lehárin Iloisen lesken Italian ensi-ilta (27. huhtikuuta 1907).

1930-luvulle tultaessa teatteria käytettiin pääasiassa elokuvateatterina. Se vaurioitui pahoin amerikkalaisten ilmapommituksissa toisen maailmansodan aikana, minkä jälkeen saksalaiset purkivat keskuskupolinmetalliosat.  Se rakennettiin osittain uudelleen vuonna 1946, ja 1950-luvulla siellä esitettiin musikaaleja.  1990-luvulla teatterin sisätilat remontoitiin perusteellisesti.

## Lähteet

## Aiheesta muualla
* Viralliset sivut ,
Teatro Argentina

**Teatro Argentina** on teatteri ja oopperatalo Roomassa, Italiassa. Se avattiin 31. tammikuuta 1732, jolloin siellä esitettiin Domenico Sarron *Berenice*. Teatro Argentinassa saivat kantaesityksensä muiden muassa Rossinin *[[Sevillan parturi]]* (1816) sekä Verdin *[[I due Foscari]]* (1844) ja *[[La battaglia di Legnano]]* (1849).

## Aiheesta muualla

* Viralliset sivut
La bohème (Leoncavallo)

**La bohème** on Ruggero Leoncavallon säveltämä lyyrinen ooppera neljässä näytöksessä. Hän kirjoitti itse myös libreton, joka perustuu Henri Murgerin romaaniin *[[La vie de bohème]]*.  

*La bohème* kantaesitettiin Venetsian Teatro La Fenicessä menestyksellä 6. toukokuuta 1897. Teos on kuitenkin jäänyt Giacomo Puccinin *[[La bohème]]n* varjoon. Myöhemmin teoksesta esitettiin uudistettu versio nimellä *Mimi Pinson* (1913).

*La bohèmen* kahdessa ensimmäisessä näytöksessä annetaan ymmärtää boheemien elämän olevan huoletonta, mutta myöhemmin paljastetaan sen itse asiassa olevan onnetonta. Tällainen jyrkkä kontrasti puuttuu Puccinilta.  

## Levytyksiä
* ORFEO: *La Bohème* (Lucia Popp, Franco Bonisolli, Alexandrina Milcheva, Bernd Weikl, Alan Titus; Münchner Rundfunkorchester, kapellimestari: Heinz Wallberg) (1982) 

## Lähteet

## Aiheesta muualla
* Juonikuvaus
Aaron Spelling

**Aaron Spelling** (22. huhtikuuta 1923 Dallas, Texas – 23. kesäkuuta 2006 Los Angeles, Kalifornia) oli yhdysvaltalainen elokuva- ja televisiotuottaja. Hänen sukunsa oli äidin puolelta venäjänjuutalainen, isän puolelta puolanjuutalainen. Suvun nimi oli alun perin Spurling. Spelling oli mukana yli 200 tuotannossa, ja hän pitääkin hallussaan tuotteliaimman tuottajan maailmanennätystä. Aaron Spellingin tytär Victoria Davey ”Tori” Spelling tunnetaan näyttelijänä televisiosarjasta *[[Beverly Hills 90210]]*. Aaron Spelling sairasti elämänsä loppupuolella Alzheimerin tautia.

## Spellingin tuottamia televisiosarjoja

* *[[Beverly Hills 90210]]*
* *[[Charlien enkelit]]*
* *[[Colbyt]]*
* *[[Daniel Boone (televisiosarja)|Daniel Boone]]*
* *[[Dynastia (vuoden 1981 televisiosarja)|Dynastia]]*
* *[[Dynastia – viimeinen luku]]*
* *[[Family]]*
* *[[Hart to Hart]]*
* *[[Hotel]]*
* *[[Kadotuksen klaanit]]*
* *[[Lemmenlaiva]]*
* *[[Melrose Place]]*
* *[[Nightingales]]*
* *[[The Rookies]]*
* *[[Seikkailujen saari]]*
* *[[Seitsemäs taivas (perhedraamasarja)|Seitsemäs taivas]]*
* *[[Siskoni on noita]]*
* *[[Starsky ja Hutch]]*
* *[[T. J. Hooker]]*
* *[[Twin Peaks]]*
* *[[Vega$]]*

## Lähteet

## Aiheesta muualla
* Aaron Spellingin muistokirjoitus Helsingin Sanomissa
*
Boheemielämää

**Boheemielämää** (*Scènes de la bohème*) on  Le Corsaire -lehdessä julkaistu Henri Murgerin kirjoittama kertomuskokoelma 1800-luvun alulta. Kertomusten pohjalta Murger ja Théodore Barrière laativat vuonna 1849 näytelmän *La Vie de la bohème*. Vuonna 1851 Murger kokosi kertomukset kirjaksi nimellä *Scènes de la vie de bohème*. Sen suomensi Eino Palola, ja Karisto julkaisi suomennoksen vuonna 1924.

*Boheemielämästä* on tehty lukuisia elokuvia ja oopperoita, kuten Giacomo Puccinin *[[La bohème]]*. Aki Kaurismäki on ohjannut teokseen pohjautuvan elokuvan *[[Boheemielämää (elokuva)|Boheemielämää]]* (1992).
Huvipuistolaite

**Huvipuistolaite** tai **huvilaite** on huvipuistossa sijaitseva huvitteluun tarkoitettu laite. 

Huvipuistolaitteet luokitellaan yleisesti vuoristoratoihin ja niin sanottuihin "flat rideihin".

## Huvipuistolaitteita

*Breakdance
*Dark ride
*Enterprise
*Gravitron
*Hupitalo
*Karuselli
*Kummitusjuna
*Lentävä matto
*Maailmanpyörä
*Paratrooper
*Round-Up
*Space Shot
*Tagada
*Thunderbird
*Top Scan
*Top Spin
*Tukkijoki
*Törmäilyautot
*Vapaapudotustorni
*Vesivuoristorata
*Viikinkilaiva
*Vuoristorata
*Waltzer

## Laitevalmistajia

*Arrow Dynamics
*Fabbri
*Great Coasters International
*Huss
*Intamin
*Mack
*Maurer Söhne
*S&S Power
*Schwarzkopf
*Techical Park
*Vekoma
*Zamperla
* Zierer

## Katso myös
*Huvipuisto